ZMLUVA č. 14/2022

O ČIASTOČNEJ úhradE nákladov spojených s činnosťou centra voľného času

uzavretá podľa ustanovenia § 269 ods. 2 Obchodného zákonníka

**Poskytovateľ:**

**Obec Richnava**

sídlo: Richnava č. 261 , 053 51 Richnava

IČO: 00 329 525

Konajúca prostredníctvom: Ivana Dunku , starostu obce

bankové spojenie: Prima banka Slovensko

číslo účtu: SK24 5600 0034 5207 3001/5600

(ďalej len „poskytovateľ“)

**Príjemca:**

**Centrum voľného času PRIMA**

sídlo: SNP 39 , 053 42 Krompachy,

IČO: 35556293

konajúce prostredníctvom: PaedDr. Slávky Šmidovej, riaditeľky

bankové spojenie: Všeobecná úverová banka a.s., Krompachy

číslo účtu: SK42 0200 0000 0017 8044 8256

(ďalej len „príjemca“)

uzatvárajú túto

zmluvu o čiastočnej úhrade nákladov spojených s činnosťou centra voľného času

(ďalej len „Zmluva“):

**Článok I.**

Úvodné ustanovenia

1. Príjemca Centrum voľného času PRIMA, IČO: 035556293, sídlo: SNP 39, Krompachy je rozpočtovou organizáciou mesta Krompachy (ďalej len „CVČ“) a zabezpečuje záujmové vzdelávanie pre deti a mládež s trvalým pobytom v obci Richnava.
2. Poskytovateľ vychádza z platnej právnej úpravy obsiahnutej v § 6 ods. 12 písm. e) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v § 7a ods. 9 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov a tiež Nariadenia vlády Slovenskej republiky č. 668/2004 Z.z. o rozdeľovaní výnosu dane z príjmov územnej samospráve v znení neskorších predpisov.
3. Obecné zastupiteľstvo v Richnave uznesením č. 318/2022 zo dňa 22. 3. 2022 schválilo výšku a podmienky príspevku obce Richnava na záujmové vzdelávanie detí v centre voľného času na obdobie roku 2022 vo výške 1,00/eur mesačne na dieťa s trvalým pobytom na území obce Richnava, za obdobie január - jún 2022 podľa stavu žiakov k 15. 9. 2021.
4. Príjemca doložil doklady o právnej subjektivite CVČ a evidenciu členov záujmového útvaru v školskom roku 2021/2022.

**Článok II.**

Predmet zmluvy

1. Zmluvné strany sa touto zmluvou dohodli, že poskytovateľ poskytne príjemcovi čiastočnú úhradu nákladov spojených s činnosťou CVČ vo výške dohodnutej podľa čl. I. ods. 3 tejto Zmluvy (ďalej len „príspevok“) na podporu záujmového vzdelávania pre deti s trvalým pobytom v obci Richnava, ktoré dané CVČ navštevujú.
2. Poskytovateľ Obec Richnava vykonáva finančnú kontrolu na úseku hospodárenia s finančnými prostriedkami podľa § 6 ods. 12 zák. č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a kontroluje efektívnosť a účelnosť využitia poskytnutého príspevku. Príjemca Centrum voľného času PRIMA  Krompachy podáva poskytovateľovi príspevku správu v termíne do 31. 8. 2022.

**Článok III.**

Výška a spôsob platenia príspevku

1. Zmluvné strany sa dohodli, že výška príspevku sa určí ako súčin počtu detí s trvalým pobytom v obci Richnava navštevujúcich CVČ v období od 1. 1. 2022 – 30. 6. 2022 a sumou 1,00 eur/ mesačne na jedno dieťa x 6 mesiacov (suma príspevku pripadajúca na jedno dieťa) podľa oznámenia príjemcu o počte detí k 15. 9. 2021 t. j. 10 detí s trvalým pobytom v obci Richnava navštevujúcich CVČ PRIMA Krompachy.
2. Poskytovateľ sa zaväzuje uhradiť príjemcovi príspevok vo výške vypočítanej podľa predchádzajúceho odseku v sume 60 € slovom šesťdesiat eur jednorazovo na bankový účet príjemcu uvedený v tejto Zmluve a to najneskôr do 15 dní odo dňa účinnosti tejto zmluvy.

**Článok IV.**

Doba trvania zmluvy a jej skončenie

1. Táto zmluva sa uzatvára na dobu určitú do 30. 6. 2022.
2. Platnosť a účinnosť tejto zmluvy končí:
   1. výpoveďou zmluvy ktoroukoľvek zo zmluvných strán,
   2. dohodou o skončení tejto zmluvy.
   3. uplynutím doby
3. Ktorákoľvek zo zmluvných strán je oprávnená ukončiť túto zmluvu výpoveďou aj bez udania dôvodu. V prípade, že je daná výpoveď, táto zmluva zaniká uplynutím lehoty 1 mesiaca odo dňa doručenia písomnej výpovede druhej zmluvnej strane. Výpoveď zmluvy musí byť písomná, a musí byť doručené druhej zmluvnej strane na adresu jej sídla uvedenú v tejto, inak je neplatná.

# **Článok V.**

Doručovanie

1. Zmluvné strany sa dohodli, že právny úkon niektorej zmluvnej strany smerujúci ku zmene alebo zániku právneho vzťahu založeného touto zmluvou, musí byť písomný (ďalej len „písomnosť“) a musí byť doručený do vlastných rúk na adresu sídla druhej zmluvnej strany uvedenú v zmluve, inak je takýto právny úkon neplatný. Písomnosti je možné doručiť buď osobne, prostredníctvom písomne povereného zástupcu alebo poštou ako doporučenú zásielku. Zmluvné strany sa dohodli, že pri použití iného spôsobu doručovania účinky doručenia nenastávajú.
2. Povinnosť zmluvnej strany doručiť písomnosť sa považuje za splnenú a písomnosť sa považuje za doručenú, len čo ju druhá zmluvná strana prevezme a jej prijatie potvrdí svojím vlastnoručným podpisom, alebo podpisom inej osoby oprávnenej na prijímanie písomností.
3. Účinky doručenia písomnosti nastanú aj vtedy ak
4. ju pošta vrátila zmluvnej strane ako nedoručiteľnú, a to dňom vrátenia takejto písomnosti zmluvnej strane alebo
5. doručenie písomnosti bolo zmarené konaním alebo opomenutím tej zmluvnej strany, ktorej bola písomnosť adresovaná, a to dňom, kedy k takému konaniu došlo alebo
6. zmluvná strana prijatie písomnosti odmietne, a to dňom odmietnutia prijatia písomnosti.

# **Článok VI.**

Záverečné ustanovenia

1. Na právne vzťahy vyplývajúce z tejto zmluvy, ktoré nie sú výslovne upravené touto zmluvou, sa vzťahujú príslušné ustanovenia Obchodného zákonníka a v súlade so zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
2. Táto zmluva nadobúda platnosť dňom podpisu obidvomi zúčastnenými zmluvnými stranami a účinnosť nadobúda v zmysle ust.§ 47a Občianskeho zákonníka v znení neskorších predpisov dňom nasledujúcim po dni jej zverejnenia
3. Túto zmluvu je možné meniť len písomnou dohodou obidvoch zmluvných strán.
4. Zmluva je vyhotovená v troch exemplároch, z ktorých dve vyhotovenia obdrží Poskytovateľ a jedno Príjemca.
5. Zmluvné strany zhodne vyhlasujú, že súhlasia s obsahom tejto zmluvy, ktorá je súhlasným a vážnym prejavom ich skutočnej vôle, porozumeli mu a potvrdzujú, že táto nebola uzatvorená v tiesni alebo za nevýhodných podmienok.

|  |  |
| --- | --- |
| V Krompachoch dňa | V Richnave dňa |
| **CVČ PRIMA Krompachy**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  PaedDr. Slávka Šmidová  riaditeľka CVČ | **Obec Richnava**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ivan Dunka  starosta obce |